Ed Dwight

Edward Joseph Dwight Jr. (sündinud 9. septembril 1933 Kansas Citys) on Ameerika skulptor, kirjanik ning endine katselendur ja kosmoselennul osaleja. 

Ta astus 1953. aastal Ameerika Ühendriikide õhujõududesse ja sai 1955. aastal leitnandiks. 1961. aastal, USA presidendi John F. Kennedy suunamisel, sai Dwightist esimene afroameeriklane, kes võeti vastu õhujõudude koolitusprogrammi, millest NASA valis astronaute. Dwight lõpetas 1963. aastal Õhuväe Katselendurite Kooli ja jõudis koolitusprogrammi teise vooru, kuid ometi ei valitud teda NASA Astronautide Korpusse.

Dwight läks aga kosmosesse 2024. aastal Blue Origini missioonil NS-25, olles vanim inimene, kes on osalenud kosmoselennul. Varem kuulus see rekord William Shatnerile. 2020. aastal sai temast Pentagonis toimunud tseremoonial USA kosmoseväe auliige.

Skulptorina on Dwight loonud mitmeid avalikke monumente, sealhulgas Texase afroameeriklaste ajaloo mälestusmärgi Texase osariigi kapitooliumi juures ning afroameeriklaste ajaloo monumendi Lõuna-Carolina osariigi parlamendihoone juures.

Viited

Kategooria:Ameerika Ühendriikide sõjaväelased
Kategooria:Ameerika Ühendriikide skulptorid
Kategooria:Kosmoseturistid
Kategooria:Arizona Osariigi Ülikooli vilistlased
Kategooria:Denveri Ülikooli vilistlased
Kategooria:Sündinud 1933